stanford-oval/wikipedia huggingface dataset:
Sold Out בלב
רשימת רצועות

| Sold Out בלב> מס' | Sold Out בלב> שם | Sold Out בלב> מילים | Sold Out בלב> לחן | Sold Out בלב> הפקה | Sold Out בלב> משך | Sold Out בלב>  | Sold Out בלב>  | Sold Out בלב>  | Sold Out בלב>  |
| --- | --- | --- | --- | --- | --- | --- | --- | --- | --- |
| 1. | סולד אאוט בלב  | אביב פרץ, דרור מזרחי וגיא דאן | אביב פרץ, דרור מזרחי וגיא דאן | גיא דאן | 3:02 |  |  |  |  |
| 2. | מניאק  | טום פורמן | טום פורמן | טום פורמן | 2:48 |  |  |  |  |
| 3. | BOOM (עם אלי מתנה)   | מאי כהן, דור דקל, גיא קחלון ואלי מתנה | מאי כהן, דור דקל, גיא קחלון ואלי מתנה | אלי מתנה, דור דקל וגיא קחלון | 2:23 |  |  |  |  |
| 4. | אבירים וארמונות  | טל בן נון וגלעד מרקוביץ' | טל בן נון וגלעד מרקוביץ' | טל בן נון וגלעד מרקוביץ' | 3:38 |  |  |  |  |
| 5. | אהובי  | רון ביטון ומאור שטרית | רון ביטון, מאור שטרית ואור חיים כהן | מאור שטרית | 2:38 |  |  |  |  |
| 6. | ילדה של הרחוב  | רון ביטון וניצן קייקוב | רון ביטון וניצן קייקוב | ניצן קייקוב | 2:27 |  |  |  |  |
| משך כולל: | משך כולל: | משך כולל: | משך כולל: | משך כולל: | 16:59 |  |  |  |  |
הערות שוליים

↑  ניצן קייקוב, מאור שטרית, גלעד מרקוביץ', טל בן נון, אלי מתנה, דור דקל, גיא קחלון, טום פורמן, גיא דאן
↑  האלבום של המדינה? אגם בוחבוט משיקה אלבום בכורה!, פרוגי
↑  גיל משעלי, ‏אגם בוחבוט עובדת על אלבום חדש - כל מה שאפשר לספר, באתר ‏מאקו‏, 7 ביוני 2023
↑  גיל משעלי, ‏אגם בוחבוט בצעד לא פשוט: "למרות האובדן - החלטתי", באתר ‏מאקו‏, 3 ביולי 2023
↑  "אהובי שולח פרחים בשישי, יש מצב תהיה פה חתונה": אגם בוחבוט בסינגל חדש, באתר חדשות 13, 27 ביוני 2023
↑  רז שכניק, אגם בוחבוט על האלבום 'סולד אאוט בלב': "לקחנו אותו לכיוון ים תיכוני. אלו צלילים ששמעתי בבית שלי" • אתגרים שבדרך? "עובדים על המון דברים", באתר 103fm, ‏6 ביולי 2023
↑  דודי פטימר, ‏"קמתי לרקוד": רוק בועט ונוגע, התפור היטב לקולה של נינט, באתר מעריב אונליין, 7 ביולי 2023
| אגם בוחבוט |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | אין קונספט |  |
| מיני אלבומים | Sold Out בלב • איפי ללב שבור |  |
| סינגלים | "כמו בריו" • "ארטיק מסטיק" • "אצל הדודה והדוד" • "לוקה" • "בננות" • "לימונדה" • "סופות" • "יהלום" • "כל העולם" • "מגבות" • "באתי להציל אותך" • "בשורות טובות" • "יותר חזק מה" • "קופידון" • "איפה אתה" • "לא שומעת" • "אהובי" • "נאדי באדי" • "אתה" • "אומרים עלי" |  |
| השתתפות בסינגלים | "דובשנייה" • "מנגלים" |  |
| שירים אחרים | "טרנטולה" |  |
| פילמוגרפיה | בית ספר למוסיקה • הבנים והבנות • תברחו • כפולה |  |
| --- | --- |
בקרת זהויות :  MusicBrainz release group: eb4feb2d-69e9-4bd0-b465-6e71c5d2a1cc
מיה בכר

| --- | --- |
אין תמונה חופשית
 לידה:  22 ביוני 1976 (בת 48) ירושלים, ישראל 
 מדינה:  ישראל 
 מקום לימודים:  סטודיו למשחק ניסן נתיב 
 מספר צאצאים:  3 
 https://mayastage.co.il//
 פרופיל ב-IMDb
 
מיה בכר (נולדה ב-22 ביוני 1976) היא שחקנית תיאטרון, מדבבת, זמרת, יוצרת, ומורה למשחק ישראלית וצרפתית.
ביוגרפיה

מיה בכר נולדה וגדלה בירושלים. אביה דן רנה בכר עלה מצרפת והיה ארכאולוג ומורה דרך, כיום מתגורר בצרפת. אימה ז'קלין עלתה ממרוקו ובמשך 25 שנים ניהלה את המחלקה המוגרבית ברשת ב' של קול ישראל במסגרת תוכניות רקע (רשת קליטת עלייה), מעצבת בגדים ואמנית וגרה בבית ילדותה של מיה בירושלים. ההורים התגרשו כשהייתה בת 10. אחיה הגדול הוא המוזיקאי והמפיק שי בכר. אחותה נדיה בכר היא רקדנית ומורה בכירה לפילאטיס.
בגיל שמונה הצטרפה למקהלת הילדים המקצועית "אנקור" של הקונסרבטוריון שליד האקדמיה למוזיקה ולמחול, בניצוחו של ארנון מרוז. במסגרת המקהלה שרה ברפרטואר שירה קלאסית, והופיעה רבות בכל רחבי הארץ ובחו"ל. במסגרת המקהלה היו חזרות תובעניות של שלוש שעות ביום. המקהלה הופיעה באופן קבוע בבית הנשיא, במשכן הכנסת, ביד ושם, בטקסים ממלכתיים רבים, בהפקות אופרה ועוד.
בגיל 13 החלה את לימודי המשחק שלה עם שחקן תיאטרון החאן אבינעם מור-חיים. למדה במגמת תיאטרון בתיכון לאמנויות בירושלים.
כשהייתה בת 15 הייתה לה פינה קבועה ברשת א' של קול ישראל בתוכנית "בראש צעיר", בה הקריאה סיפורי ילדים שכתבה בעצמה. את התכנית הנחתה השדרנית נאוה סביון.
ביוגרפיה > לימודי משחק ומעבר לצרפת וניו יורק

בשנים 1994 - 1997 למדה משחק בסטודיו למשחק בהנהלת ניסן נתיב. בתקופה בה למדה שם למדו גם אמנון וולף,, יפתח קליין, חברי תיאטרון פסיק, שירלי פוטרמן, לירית בלבן, סמי סמיר, ליאור רז, אפרת ארנון, אלינור סלע ועוד.
בזמן לימודיה בסטודיו, השתתפה בהצגות "צייד המכשפות" שביים אבישי מילשטיין, "המעגל" שביים זאב שצקי, "טלמכוס קליי" שביים ג'ק מסינג'ר, "הלוויה חורפית" שביים יצחק (בבי) נאמן, "הביצה" (איתה גם במסגרת פסטיבל "פודיום" במוסקבה שברוסיה) שביימה לנה קריידלין, "סיפור פשוט" שביים משה קליף, "פו הדב" שביים צביקה פישזון בשיתוף עם בוריס סבידנסקי, איתה גם הופיעו בפסטיבל חיפה להצגות ילדים.
בשנה ג' זכתה כיתתה אף לעבור סדנת אורח עם השחקן ברוס מאיירס מתיאטרון "בוף דו נורד" בהנהלתו של פיטר ברוק.
לאחר לימודיה החלה מיה לעבוד כמדבבת באולפני תומיתות, בו דיבבה עשרות סרטים מצוירים.
בשנת 1998 נבחרה מבין שחקניות רבות לייצג בצרפת ובארצות דוברות צרפתית את ההצגה עטורת הפרסים "נקודת אור" (Louis, l"enfant de la Nuit" בצרפתית) שכתבה וביימה פטריסיה אודונובן מתיאטרון הקרון בירושלים.
עם ההצגה הופיעה מעל 450 פעם בכמאה תיאטראות שונים בכל רחבי צרפת, שווייץ, בלגיה ואף בגואדלופה שבאיים הקריביים.
בשנים בהן חיה בצרפת המשיכה מיה להשתלם בסדנאות משחק רבות, ביניהן "L'acteur et sa Voix" בהנחיית Catherine Hubeau, שחקנית התיאטרון הלאומי של צרפת ה-Comédie-Française, סדנת משחק מול מצלמה ב-Studio Pygmalion ועוד.
לאחר שהות של חמש שנים בפריז נסעה מיה לניו יורק, שם שהתה על בסיס הויזה היוקרתית "ויזת אמן" - Artist Visa Individuals with Extraordinary Ability or Achievement.
במהלך השנים בהן גרה בניו יורק השתתפה בהצגות פרינג' רבות (Off Broadway), בהן תיאטרון תנועה עם הכוריאוגרפית ענת זוהר, רקדנית להקת ענבל, The Shirt שכתב וביים אברהם שלום לוי, The Dybbuk בעיבודו של ברוס מאיירס לשני שחקנים, אותה גם הפיקה וביימה ושיחקה בה עם השחקן Duane Allen.
בשנות שהותה בחו"ל עסקה גם כקריינית ומדבבת בצרפתית, אנגלית ועברית
במהלך שהותה המשיכה להשתלם בסדנאות משחק, בין השאר בבית הספר היוקרתי Stella Adler, בסטודיו HB Studio ועוד.
ביוגרפיה > החזרה לארץ

בשנת 2006 חזרה מיה לארץ.
בסמוך לחזרתה כתבה והלחינה שירים רבים בשלוש שפות: אנגלית, עברית וצרפתית, כולם סביב נושא שאלת השייכות שלה לארץ, שנות שהותה בחו"ל וחזרתה לארץ. את השירים עיבד הפסנתרן יניב טובנהוז. שניים מהשירים - לכי ילדה ו-I Heard a Voice נכללו בפלייליסט של תחנות רדיו שונות.
לאורך השנים מאז חזרתה לארץ שיחקה בהצגות פרינג' רבות, ביניהן בהצגה interact שביימה לליאה גרמזנו במסגרת פסטיבל Smallבמה של אוניברסיטת תל אביב, בהנהלתו של הבמאי יגיל אלירז, בה שיחקה בתפקיד הראשי, הצגת היחיד אשרי מאת ובבימויו של אודי בן סעדיה, במיסגרת פסטיבל תיאטרונטו, בהצגה סוניה ובובק מאת עודד ליפשיץ בבימויו של יגיל אלירז בתיאטרון תמונע, בהפקות רבות ושונות כולל בהפקות של תיאטרון רחוב שיצר תיאטרון פסיק, בהצגה פקידת הקבלה מאת אדם בוק בבימויו של אלחנן שפירא בתיאטרון צוותא ובתיאטרון הסימטה ועוד.
היא המשיכה לדבב עשרות סרטים מצוייירים באולפני דיבוב רבים, ביניהם את תפקיד מגדת העתידות בסרט "קונג פו פנדה 2", באולפני אלרום ובבימויו של שרון כהן.
בשנת 2024 השתתפה בסרט "אמא" של הבמאית טלי אברהמי, בתפקיד קלייר סוז'ה.
ביוגרפיה > סטודיו למשחק ואמנות ההופעה

בפברואר 2010 פתחה מיה את הסטודיו שלה "מיה בכר - סטודיו למשחק ואמנות ההופעה". הסטודיו הכשיר עד היום למעלה מ-1,200 בוגרים מכל תחום[דרוש מקור]. בסטודיו לומדים אנשים מכל מקצוע ומכל גיל אפשרי אשר מעוניינים להיחשף ולטעום את עולם המשחק ולאמץ ממנו כלים פרקטיים לטובת מינוף יכולות העמידה שלהם מול קהל, על כל סוגיו.
במהלך שנות הקורונה, עת הסגרים הרבים שלא איפשרו את קיום סדנאות המשחק הפרונטליות, מיה נחשפה לנתיב העברת השעורים אונליין ואף הוציאה קורס משחק דיגיטלי.
מאז תקופת הקורונה ועד היום היא מלמדת, לצד סודות הבמה, גם את סודות הדיבור מול מצלמה.
בנוסף לקהל המבוגרים שהיא מלמדת (20+), היא גם פותחת סדנאות משחק מעצימות ועשירות  לנוער.
בנוסף לסדנאות שהיא מקיימת בסטודיו היא גם עורכת סדנאות לחברות וארגונים וכן מעבירה שעורים ואימונים פרטניים.
לאורך השנים מיה מתחזקת בלוג עשיר בו היא כותבת על כוחו המרפא של המשחק והקשר שלו לכל תחומי החיים, ולה קהל עוקבים אוהד.
הסטודיו שלה זכה לאורך השנים להתעניינות ענפה מצד התיקשורת וזוכה להמלצות חמות מצד תלמידיה.
בין המורים שהתארחו לסדנאות אמן בסטודיו - עידו מוסרי, אמנון וולף וירדן תוסייה כהן, שאף למדה אצל מיה בתחילת דרכה, עוד כשהייתה נערה.
בחודש יוני 2024 השיקה את הפודקאסט שלה "משחק תפקידים" העוסק בקשר שבין עולם המשחק, על כל מרכיביו, ורבדי החיים השונים ושלל תחומי החיים המקצועיים.
משנת 2013 היא חברה באקטור סטודיו הישראלי מייסודם של אמנון מסקין ועודד קוטלר.
חיים אישיים

מיה נשואה, אם לשלושה ילדים ומתגוררת בתל אביב.
השיר הבא לאירוויזיון (אלבום)

השיר הבא לאירוויזיון הוא המיני-אלבום הראשון של הזמרת הישראלית עדן אלנה. המיני-אלבום יצא לאור ב-27 בפברואר 2020, על ידי חברות התקליטים ארומה מיוזיק וטדי הפקות.
רקע

אלנה נבחרה לייצג את ישראל באירוויזיון 2020 (שבוטל בעקבות מגפת הקורונה) לאחר שזכתה בעונה השביעית של תוכנית המציאות "הכוכב הבא לאירוויזיון". ארבעת השירים נבחרו מתוך 248 שירים על ידי ועדה מטעם תאגיד השידור הישראלי וטדי הפקות. את השירים אלנה ביצעה במשדר "השיר הבא לאירוויזיון" ששודר ב-3 במרץ 2020 בכאן 11 ובו נבחר השיר לאירוויזיון 2020 ברוטרדם, הולנד. השיר "Feker Libi" זכה במקום הראשון במשדר והיה אמור לייצג את ישראל באירוויזיון, אך בסופו של דבר בעקבות התפשטות נגיף הקורונה, האירוויזיון בוטל. אחרי ההודעה על ביטול האירוויזיון, אלנה נבחרה לייצג את ישראל באירוויזיון 2021.
סינגלים

"Feker Libi" - יצא לאור ב-3 במרץ 2020. השיר נבחר לייצג את ישראל באירוויזיון 2020. אך בסופו של דבר, האירוויזיון נדחה והשיר לא השתתף בתחרות. עם יציאתו, נכנס השיר אל המקום ה-3 במצעד השבועי של מדיה פורסט ובמצעד הרשמי של גלגלצ.
סינגלים > סינגלים שיווקים

"Rakata" - יצא לאור ב-27 בפברואר 2020, כסינגל שיווקי מתוך האלבום. עם יציאתו השיר הגיע אל המקום ה-12 במצעד Noise Chart.
"Savior in the Sound" - יצא לאור ב-27 בפברואר 2020, כסינגל שיווקי מתוך האלבום. עם יציאתו השיר הגיע אל המקום ה-19 במצעד Noise Chart. במקור השיר הוגש לוועדה שנה קודם לכן עבור קובי מרימי לייצג את ישראל באירוויזיון 2019, אך לבסוף הוא נדחה.
"Roots" - יצא לאור ב-27 בפברואר 2020, כסינגל שיווקי מתוך האלבום. עם יציאתו השיר הגיע אל המקום ה-13 במצעד Noise Chart. הופק על ידי סתיו בגר אשר כתב, הלחין והפיק את השיר הזוכה באירוויזיון 2018, "Toy", בביצוע נטע ברזילי. גושן ובגר סיפרו שבמהלך העבודה על השיר החליפו את הפזמון שלוש פעמים.
רשימת רצועות

| השיר הבא לאירוויזיון> מס' | השיר הבא לאירוויזיון> שם | השיר הבא לאירוויזיון> מילים | השיר הבא לאירוויזיון> לחן | השיר הבא לאירוויזיון> הפקה | השיר הבא לאירוויזיון> משך | השיר הבא לאירוויזיון>  | השיר הבא לאירוויזיון>  | השיר הבא לאירוויזיון>  | השיר הבא לאירוויזיון>  |
| --- | --- | --- | --- | --- | --- | --- | --- | --- | --- |
| 1. | Savior in the Sound  | אורן עמנואל, אורי אבני, טליה לונדונר | עמנואל, אבני, לונדונר | עמנואל, אבני, לונדונר | 2:57 |  |  |  |  |
| 2. | Roots  | נתן גושן | גושן, סתיו בגר | בגר | 2:53 |  |  |  |  |
| 3. | Rakata  | גל ג'ו כהן, איל ישי, צליל קליפי | כהן, ישי, קליפי, ערן קאשי | כהן, ישי | 2:49 |  |  |  |  |
| 4. | Feker Libi  | דורון מדלי, עידן רייכל | מדלי, רייכל | רייכל, ינון יהל | 3:02 |  |  |  |  |
| משך כולל: | משך כולל: | משך כולל: | משך כולל: | משך כולל: | 11:40 |  |  |  |  |
הערות שוליים

↑  הכוכב הבא לאירוויזיון, ‏אתם קבעתם: עדן אלנה היא הזוכה של הכוכב הבא לאירוויזיון 2020, באתר ‏מאקו‏, 4 בפברואר 2020
↑  מעריב אונליין, ‏4 הסופיים: ועדת השופטים לבחירת השיר הישראלי לאירוויזיון החליטה, באתר מעריב אונליין, 13 בפברואר 2020
1 2  שגיא בן נון‏, האזינו: אחד מארבעת השירים האלו ייצג את ישראל באירוויזיון, באתר וואלה, 27 בפברואר 2020
↑  כאן 11 - תאגיד השידור הישראלי (2020-02-27), Eden Alene - Rakata, נבדק ב-2020-02-27
↑  כאן 11 - תאגיד השידור הישראלי (2020-02-27), Eden Alene - Savior In The Sound, נבדק ב-2020-02-27
↑  כאן 11 - תאגיד השידור הישראלי (2020-02-27), Eden Alene - Roots, נבדק ב-2020-02-27
↑  מור לוי, ‏כותבי "Toy" אחד נגד השני: את השיר של מי תבצע עדן אלנה באירוויזיון?, באתר ‏מאקו‏, 13 בפברואר 2020
↑  צוף ישראלי, ‏נאמברים מושקעים, מגישה נהדרת ועדן אלנה אחת: "השיר הבא לאירוויזיון" סיפק את הסחורה, באתר מעריב אונליין, 4 במרץ 2020
| עדן אלנה |
| --- | --- | --- |
| מיני-אלבום | השיר הבא לאירוויזיון |  |
| סינגלים | "Better"‏ • "Save Your Kisses for Me"‏ • "When It Comes to You"‏ • "Feker Libi"‏ • "מה אתה עובר" • "Set Me Free"‏ • "La La Love"‏ • "Ue La La" |  |
| ערכים קשורים | אקס פקטור ישראל • ישראל באירוויזיון 2020 • אירוויזיון 2020 • ישראל באירוויזיון 2021 • אירוויזיון 2021 |  |
| --- | --- |
בקרת זהויות :  MusicBrainz release group: 3370a72d-f1cb-4ae1-ac4e-351e02b359b1
חוסיין דהקאן

| --- | --- |

 לידה:  2 במרץ 1957 (בן 67) פודה, איראן 
 מדינה:  איראן איראן
 ידוע בשל:  פעילות צבאית ופוליטית
 השכלה:  אוניברסיטת טהראן 
 מעסיק:  אוניברסיטת אזאד האסלאמית 
 תפקיד:  יועץ לעלי ח'מנאי
 תואר:  תואר ראשון במינהל ציבורי תואר ראשון בהנדסת חומרים
 מפלגה:  ללא מפלגה
 השקפה דתית:  אסלאם
 חתימה:  
 
חוסיין דהקאן (בפרסית: حسین دهقان; נולד ב-2 במרץ 1957). כיהן כשר ההגנה האיראני משנת 2013 עד אוגוסט 2017. בעברו היה מפקד בחיל האוויר של משמרות המהפכה בדרגת בריגדיר גנרל.
ביוגרפיה

נולד בסמוך לעיירה שהרזא במחוז אספהאן. יש לו תואר ראשון בהנדסת חומרים (מטלורגיה) ודוקטור במינהל ציבורי מאוניברסיטת טהראן.
לאחר המהפכה באיראן ב-1979 הוא הצטרף לכוחות משמרות המהפכה והיה למפקד בחיל האוויר של הארגון.
בשנת 1980 שירת בטהראן, ולאחר הפלישה הישראלית ללבנון בקיץ 1982 נשלח ללבנון. הוא שימש כמפקד יחידת ההדרכה של משמרות המהפיכה בסוריה ובהמשך בלבנון. היה אחד האחראים לביצוע הפיגועים בבסיסי הכוח הרב-לאומי בביירות.
מתוקף תפקידו היה אחראי על הקמת הכוח הצבאי של חזבאללה שזה עתה הוקמה. בין החניכים היה חסאן א-לקיס שלימים יהיה בכיר בארגון.
ב-1983 התמנה למפקד כוח משמרות המהפכה בלבנון, ופיקד על הכוחות שהתאמנו בסוריה ובלבנון. ב-1986 שירת בחיל האוויר של משמרות המהפכה, וב-1990 מונה למפקד חיל האוויר עד 1992.
בהמשך עבד במשרד ההגנה תחת שר ההגנה עלי שמח'אני, במהלך כהונתו של הנשיא מוחמד ח'אתמי בשנים 1997–2003. ב-2003 מונה כממלא מקום שר ההגנה. בין השנים 2005 עד 2009 היה לסגן הנשיא לענייני קרן השהידים וותיקי המלחמה ("Foundation of Martyrs and Veterans Affairs"). בנוסף כיהן כיועץ של הנשיא לשעבר מחמוד אחמדינז'אד. בשנים 2009–2010 שירת במרכז ללימודים אסטרטגיים של הכוחות המזוינים של איראן.
בשנת 2013 החליף את אחמד וחידי כשר ההגנה, ושימש בתפקיד עד אוגוסט 2017.
בשנת 2017 קיבל את המדליה הלאומית למצוינות ולתעוזה מהנשיא חסן רוחאני על פעילותו במשא ומתן בהסכם המעצמות על תוכנית הגרעין האיראנית.
הערות שוליים

↑  Who is Hossein Dehghan, Hassan Rouhani’s choice for defense minister, NCRI, 2013
↑  שר ההגנה החדש של איראן עמד מאחורי הפיגועים במפקדת המרינס והצנחנים הצרפתים בביירות ב-1983, שמעון שפירא, נובמבר 2013 המרכז הירושלמי לענייני ציבור ומדינה
↑  "אקספרס של חצות", ISRAEL DEFENCE, יוני 2014
↑  Cordesman, Anthony H. (September 1994). "Iran's Military Forces: 1988-1993" (PDF), Center for Strategic and International Studies
↑  טקס מצטיינים: רוחאני חילק מדליות לאדריכלי הסכם הגרעין, וואלה!
המדליה הלאומית למצוינות ותעוזה
זרג

ערך זה עוסק בגזע חייזרים דמיוני. אם התכוונתם לאיבר המין הזכרי, ראו .
הידרליסק של הזרג
הזֵרְג (Zerg) הוא גזע דמיוני של חייזרים דמויי-חרקים ענקיים במשחק המחשב סטארקראפט. חרקים אלו נחלקים לנחילים המזכירים את מושבות הנמלים והטרמיטים. בכל מושבה ישנו תת-מוח (Cerebrate). כל חברי הנחיל מצייתים לתת-המוח, כאשר הנחיל בנוי מלוחמים שתפקידם להגן על המושבה ופועלים המספקים את צרכיה. הזרג מתאפיינים בטכנולוגיה אורגנית ומסתמכים על מספרם הרב שיביא להם את הניצחון. בראש הזרג עומד "מוח העל" (Overmind), שנעזר במספר תת-מוחות לשלוט על הנחילים העצומים שלו.
היסטוריה > לידת הזרג

אחרי הכישלון של הזל-נאגא (Xel-Naga) עם בריאת הפרוטוס, שקמו על יוצריהם, החליטו הזל-נאגא לטוס הרחק מהם. לאחר טיסה שארכה אלפי שנות אור לכיוון מרכז הגלקסיה הם התיישבו בעולם אפר בשם זרוס (Zerus).
למרות הכישלון עם הפרוטוס, החליטו הזל-נאגא להמשיך בתוכנית הניסויים שלהם באבולוציה. הם פעלו לקדם את ההתפתחות של צורת החיים חסרת המשמעות ביותר על פני זרוס, גזע דמוי חרקים אשר היו ידועים בשם "זרג". בזכות הטיפולים הגנטיים שעברו הזרג על ידי הזל-נאגא הצליחו הזרג לשרוד את סופות האש שהתחוללו בזרוס ושגשגו. אף על פי שהיו קטנים מאוד ודמו לתולעים נטולי כל יכולת לשנות את הסביבה הטבעית שלהם הם הסתגלו לסביבתם והצליחו לשרוד. הזרג פיתחו לעצמם יכולת להתחפר בעורם של יצורים פגיעים פחות וניזונו מהחומרים שנמצאו בתוך גופם. הם החלו להטמיע בתוכם את התהליכים והזנים הגנטיים של אותם יצורים, ובתוך כך המבנה הגנטי של הזרג החל להשתנות ונוצרו זנים שונים של זרג.
היסטוריה > מוח העל

הזל-נאגא זכרו היטב כי כישלונם עם הפרוטוס היה תוצאה של האצת יתר של פיתוחם וחוסר אחידותם. על כן, למרות יצירת זנים ונחילים חדשים של הזרג, לא היה מאוחר מדי לפעול כדי לאחדם, והם יצרו את "מוח העל" (Overmind) שהיה אחראי על פיתוח ואיחוד של כל זני הזרג שנטמעו בקרב היצורים השונים.
עד מהרה התעצמו הזרג והחלו להתפשט ברחבי הגלקסיה, תוך שהם משתלטים על כוכבים שלמים ומטמיעים בתוכם עשרות מינים. בסופו של דבר הזרג פנו אף כנגד יוצריהם. עלילת משחק המחשב מתארת את הגעתם של הזרג לשטחם של בני האנוש ואת מאבקם בבני האדם ובגזע הפרוטוס.
הזרג במשחק סטארקראפט

הזרג מתפתחים באופן אורגני על ידי בניית מושבה והפיכת הקרקע לאורגניזם אחד גדול. מבני זרג יכולים להתפתח רק על מצע אורגני הנקרא "מזחלה" (Creep), שנוצר על ידי מבנים הנקראים מושבות מזחלה. כדי לבנות מבנה של זרג יש להביא פועל אל המקום המבוקש ולהורות לו להתפתח למבנה הרצוי. בשלב זה הפועל נהפך לגולם ובסיום שלב הדגירה בוקע המבנה הרצוי. מבני הזרג אינם חייבים את תמיכת המזחלה כדי לתפקד מרגע שהושלמה בנייתם.
יחידות ומבני הזרג נרפאים ומתחדשים עם הזמן, בקצב איטי, מבלי שיהיה להם צורך במשאבים או בסיוע חיצוני לשם כך. מושבה של זרג תמשיך לחיות לעד כל עוד לא תושמד כליל כל מבנה ויצור שלה, מפני שאפילו זרג הנמצא על סף מוות יכול עדיין להירפא. עם זאת, בניגוד למבני וליחידות בני האדם, לא ניתן לזרז את תיקון וריפוי יחידות הזרג.
על מנת להחזיק צבא גדול עליהם לייצר יחידות "אדונים" (Overlord, אורגניזם בעל היכולת לתעל את השפעתו של מוח העל, ומהווה בכך מעין מרכז שליטה מקומי). האדונים משמשים גם כסיירים (עם Detectors, התכונה המאפשרת ליחידות השונות במשחק לאתר יחידות המצויות תחת מעטה הסוואה) ויחידות תובלה. כמו כן במשחק ההמשך יכולים האדונים להפיץ את ה"מזחלה" בעצמם, ללא צורך בבניית מושבות מזחלה.
מבני ההגנה של הזרג הם מושבה שקועה שמשגרת ניבים תת-קרקעיים ומושבת נבגים היורה כדורי חומצה ביחידות אוויריות ממוסכות ולא ממוסכות.
יחידות ומבני הזרג זולים יחסית, אך חלשים לעומת היחידות מקבילות של הטראן והפרוטוס. לכן, הטקטיקה הטיפוסית של שחקן הזרג מבוססת על "הצפה" של האויב במספרים גדולים של חרקים וטפילים, עד לקריסתו תחת הלחץ.
יחידות

הזרג מורכבים מסוגים שונים של יצורים ששולבו לנחיל על ידי "מוח העל" (אחראי על איחוד כל יצורי הזרג). יצורים אלה התפתחו בהשגחה במטרה להפוך לרוצחים יעילים. הזרג אינם משתמשים בטכנולוגיה במשמעות המקובלת של המונח, אלא בשריונות ובכלי נשק טבעיים. ההתפתחות הביולוגית שלהם, בשילוב האכזריות והנאמנות למוח העל גרמו לזרג להיות אויב נכבד וקטלני. 

בניגוד לשאר המינים הזרג אינם מאמנים או יוצרים את צבאם בסגנון שאר המינים, כשכל יחידה מאומנת בבניין משל עצמה, אלא מדגרה משותפת מפיקה זחלים (Larva) אשר בתורם מתפתחים ללהקות של הזרג.
זחל Larva - חרק זה נמצא בשלשות ביחד עם כל מדגרה. הוא מפיק את כל היצורים של הזרג. הזחלים לא עולים משאבים, אך הפיכתם לייצור חדש כן עולה משאבים.
פועל Drone - חרק שתפקידו לאסוף משאבים ולהתפתח למבנים. מחיר: 50 מינרלים. דרישות: אין.
לורד Overlord - זו יחידה מרחפת המהוות את תשתית מושבת הזרג. כל לורד שולט במספר מסוים של יחידות הזרג ולכן קיומם הכרחי על מנת לתמוך בצבא. צבא גדול דורש הרבה לורדים. בנוסף, הם מגלים יחידות ממוסכות (detectors) ובעלי יכולת לנשיאת יחידות אחרות באוויר והעברתן ממקום למקום. מחיר:100 מינרלים. דרישות: אין.
זרגלינג Zergling - החייל הבסיסי של זרג. חרקים חלשים אך מהירים שניתן לייצר בכמויות. ביכולתם להתחפר כדי להסוות את עצמם. מחיר: 50 מינרלים. דרישות: בריכת השרצה.
הידרליסק Hydralisk - חרק חזק (המעוצב בסגנון הנוסע השמיני) שהתקפתו היא יריקה למרחק, טובה כנגד יחידות קרקע ואוויר. ביכולתה להתחפר כדי להסוות את עצמה. הוא יכול להתפתח לאורב (Lurker). מחיר: 75 מינרלים, 25 גז. דרישות: מאורת הידרליסקים.
אורב Lurker (קיים רק בהרחבה Brood War) - יחידה זו לא מסוגלת לתקוף כאשר היא על פני הקרקע, אך כאשר היא מתחפרת היא יכולה לשלוח את הקוצים שלה דרך הקרקע ולפגוע ביחידות אויב.
אולטראליסק Ultralisk - חרק ענקי וחזק. תוקף באמצעות נגיחות בחטיו האדירים (יעיל רק כנגד יחידות ומבני קרקע בטווח מגע).
מוטאליסק Mutalisk - היחידה האווירית הבסיסית של הזרג. יעילה הן כנגד יחידות אוויר אחרות והן כנגד יחידות קרקע, ובעלת התקפה ש"קופצת" בין מספר אויבים. יכולה להתפתח לשתי צורות:
שומר Guardian - הארטילריה של הזרג, יחידה אווירית בעלת יכולת הפגזה לטווח רחוק, אך לא מסוגלת לתקוף יחידות אוויר אחרות.
מעכל Devourer (קיים רק בהרחבה Brood War) - יחידת אוויר של הזרג הפועלת כנגד יחידות אוויר בלבד. בנוסף לנזק היא יורה נבגי רעל שמאטים את ביצועי הנפגע ואף הורסות מיסוך.
מלכה Queen - חרק בעל יכולות מיוחדות: טפיל מרגל, ריר מאט והשרצת טפיל מתבקע.
סקורג' Scourge - יחידת קאמיקאזה אווירית.
מחלל Defiler - חרק של הזרג אשר בדומה למלכה מסתמך על יכולות מיוחדות, ולא על כוח ישיר בשדה הקרב.
מבני הזרג

המבנים של הזרג הם למעשה איברים ענקיים ההופכים את מושבת הזרג ליצור חי. הזרג מייצרים מרבד חי של חומר ביולוגי שכוחות פולשים (כמו הטראן והפרוטוס) כינו בשם מזחלה, כדי לספק את המזון והתשתית הנדרשים. מזחלה זו מתפשטת במהירות על כל אדמה פורייה שיכולה לספק חיים, מזחלה כזו נהרסת רק כאשר מושבת הזרג נהרסת.
מדגרה Hatchery - מתפקדת כנקודת קליטת משאבים ומדגרה של כל להקות הזרג. מאפשר להטמיע יכולת התחפרות.
מאורה Lair - שדרוג של המדגרה. מאפשרת לשדרג את האוברלורדים.
כוורת Hive - שדרוג של המאורה. דרושה לבניית מבנים מתקדמים.
מחלץ Extractor - הזרג תלויים בגז הווספן עתיר האנרגיה להזנת חילוף החומרים המדהים שלהם ולצורך הגידול המואץ של הזוחלים, המחלץ מסייע בשאיבת גז הווספן.
מושבת מזחלה Creep Colony מייצרות ומקיימות את החומר הביולוגי האורגני הסמיך ממנו מתקיימים בני הזרג. המושבה יכולה להתפתח לשני סוגים של מבנים הגנתיים:
מושבה שקועה Sunken Colony - מושבה תת-קרקעית ששולחת ניבים חדים מתחת לקרקע כנגד כל יחידת אויב שמתקרבת. זוהי הגנת הקרקע של הזרג והיא חזקה יחסית.
מושבת נבגים Spore Colony - מושבה גבוהה היורקת נבגי חומצה אל עבר השמיים. זוהי הגנת האוויר של הזרג ויכולה לגלות יחידות ממוסכות.
בריכת השרצה Spawing Pool- מכיל הרכב גנטי בסיסי של אחד מגזעי הלוחמה של הזרג, הזרגלינג.
תא התפתחות Evolution Champer- אחראי על המשך פיתוח זני זרג ושדרוגם.
מאורת הידרליסקים Hydralisk Den - מכיל הרכב גנטי בסיסי של אחד מגזעי הלוחמה של הזרג, ההידרליסק.
צריח Spire - מכיל את ההרכב הגנטי של היחידות האוויריות של הזרג.
צריח גדול Great Spire - שדרוג של הצריח, דרוש על מנת לאפשר התפתחות ליחידות אוויר מתקדמות.
קן המלכה Queen's Nest - מכיל הרכב גנטי בסיסי של אחד מגזעי הלוחמה של הזרג, המלכה.
מערת אולטראליסק Ultralisk Cavern - מכיל הרכב גנטי בסיסי של אחד מגזעי הלוחמה של הזרג, האולטראליסק.
תל מחלל Defiler Mound - מכיל הרכב גנטי בסיסי של אחד מגזעי הלוחמה של הזרג, המחלל.
תעלת ניידוס Nydus Canel - מחילה תת-קרקעית המאפשרת מעבר יחידות מהיר מבסיס לבסיס. יחידה הנכנסת מצד אחד יוצאת באופן מיידי מהצד השני.
ראו גם

טראן
פרוטוס
מושבה של הזרג
יחידות של הזרג לפי שורות, מימין לשמאל: 
 סקורג', אולטראליסק, הידרליסק, זרגלינג; 
 מעכל, מחלל, פועל, טפי; 
 מתאבד, אורב, Infested Terran, אוברלורד; 
 פועל, שומר, מוטאליסק, מלכה.
בניינים של הזרג
מוחמד יזדי

מוחמד יזדי (בפרסית: محمد یزدی; 2 ביולי 1931 - 9 בדצמבר 2020) היה אייתוללה ופוליטיקאי איראני, ששימש במספר תפקידים בכירים במשטר האיראני ובהם יו"ר מועצת המומחים האיראנית בשנים 2015-2016 וראש מערכת המשפט של איראן בשנים 1989-1999.
ביוגרפיה

מוחמד יזדי נולד ב-1931 למשפחה דתית בעוספיה. השייח' עלי יזדי, אביו, היה תלמידו של השייח' עבדול כרים הארי ובאחד ממסגדי עוספיה עסק בפתרון בעיות של פשוטי העם כמולה ראשי לתפילות וטקסים של יום שישי.
בתחילה למד האייתוללה יזדי מאביו את השפה הפרסית. כמו כן הוא עזב את בית הספר שזה עתה נוסד כדי להמשיך את לימודיו. כשעבר לקום, התגורר בבית הספר "פייזיה" ולמד קורסים באסלאם מחוקרים כמו מוחמד עלי עראקי, האייתוללה השייח' מוחמד תק'י אמולי, האייתוללה שחרודי, האייתוללה הגדול חוסיין בורוג'רדי ורוחאללה ח'ומייני.
לאחר שהאייתוללה עלי ח'אמנאי הפך למנהיג העליון של איראן, מונה האייתוללה יזדי כראש מערכת המשפט של איראן בין השנים 1989 ל-1999 כאשר הוחלף על ידי מחמוד האשמי שאהרודי. בנוסף, יזדי היה חבר באספת המומחים וכיהן כיושב הראש של גוף זה ב-2015-2016. כמו כן כיהן כחבר במועצת שומרי החוקה בין השנים 1998 ל-2016. הוא שימש כאמאם תפילת יום שישי הזמני של טהראן.
יזדי נפטר ב-9 בדצמבר 2020 ונקבר בקום מאוחר יותר באותו יום.
הערות שוליים

1 2  Staff writer (6 בדצמבר 2008). "Biography of Mohammad Yazdi". hamshahrionline. נבדק ב-6 בדצמבר 2008. {{cite web}}:  (עזרה)
↑  David Menashri (2001). post revolutionary politics In iran. Frank Cass. p. 48.
↑  Khalaji, Mehdi (בפברואר 2012). "Supreme Succession. Who Will Lead Post-Khamenei Iran?" (PDF). The Washington Institute. Washington DC. אורכב מ-המקור (Policy Focus (No. 117)) ב-16 באפריל 2014. {{cite web}}:  (עזרה)
↑  Erdbrink, Thomas (10 במרץ 2015). "Conservative Cleric Chosen to Lead Iranian Council". The New York Times. Tehran. נבדק ב-18 במאי 2016. {{cite news}}:  (עזרה)
↑  "Ayatollah Yazdi passes away". Tehran Times. 9 בדצמבר 2020. נבדק ב-10 בדצמבר 2020. {{cite news}}:  (עזרה)
↑  Bakhshi, Mehdi (9 בדצמבר 2020). "Ayatollah Yazdi's funeral ceremony in Qom". Mehr News Agency. נבדק ב-10 בדצמבר 2020. {{cite news}}:  (עזרה)